Anno, indictione, pontificatu, loco et coram presentibus quibus supra (= natiuitatis Domini nostri Jhesu Christi millesimo tricentesimo octuagesimo septimo, indictione decima, pontificatus sanctissimi in Christo patris domini nostri domini Vrbani, diuina prouidentia pape sexti, anno decimo), die uero sabbati sextadecima mensis nouembris [jn Perusio, ubi prefatus dominus noster cum sua Romana curia nunc feliciter residet de presenti apud maiorem ecclesiam Perusinam,] fuit presentatum in thesauraria apostolice camere coram prefato reuerendissimo cardinali camerario (= reuerendissimo in Christo patre et domino, domino Marino, miseracione diuina sancte Marie noue dyacono cardinali, domini pape camerario) presentibus dominis supradictis (= reuerendis in Christo patribus dominis Jacobo archiepiscopo Januensi, Augustino episcopo Perusino, domini nostri pape thesaurario, venerabilibus viris dominis Mauro Saluatore de Achille camere et Leone Brance collegij clericis) quoddam instrumentum, sigillatum duobus sigillis et scriptum de anno presenti die decima mensis Julij in sacristia sancti Jacobi in Noramalm suburbij Stokholmensis Vpsalensis dyocesis manu He[n]rici Vryghe (?), clerici Vpsalensis dyocesis, continentis (= –tinens) qualiter ecclesia Aboensis reperitur per fidedignos testes ualoris annui, non deductis honoribus neque expensis, sex centum uiginti florenorum de camera, et ex hoc taxatur ad terciam partem, que est ducentos florenos de camera; et ob hec reuerendus pater dominus Bero, episcopus Aboensis, per dominum Johannem Aboensem canonicum, procuratorem suum ad hoc legitime constitutum, promisit camere et collegio pro suo communi seruitio ducentos florenos auri de camera et quinque seruitia consueta. Soluendo totum in festo natiuitatis Domini nostri Jhesu Christi proxime futuro, alioquin etc:a jurauit etc:a. (I marginalen:) XV cardinales.